અમદાવાદઃ પેટ્રોલ અને ડીઝલના ભાવમાં સતત 14મા દિવસે ભાવ વધારાનો સિલસિલો ચાલુ છે . આજે ફરીથી પેટ્રોલ અને ડીઝલની કિંમતમાં ભાવ વધારો જોવા મળ્યો છે . પેટ્રોલના ભાવમાં જ્યાં 13 પૈસા પ્રતિ લીટરે વધારો થયો છે તો ડીઝલના ભાવમાં 19 પૈસા પ્રતિ લટીરે ભાવ વધારો થયો છે . નવી કિંમતો લાગુ થયા બાદ દિલ્હીમાં પેટ્રોલ 71.27 રૂપિયા પ્રતિ લીટરે જ્યારે ડીઝલ 65.90 રૂપિયા પ્રતિ લીટરે વેંચાઈ રહ્યું છે . જણાવી દઈએ કે છેલ્લા કેટલાક સમયથી સતત પેટ્રોલ અને ડીઝલની કિંમત વધી રહી છે . જ્યારે મુંબઈની વાત કરીએ તો અહીં પેટ્રોલના ભાવમાં 14 પૈસા પ્રતિ લીટરે વધારો થયો છે જ્યારે ડીઝલના ભાવમાં 2 પૈસા પ્રતિ લીટરે વધારો થયો છે . નવી કિંમતો લાગુ થયા બાદ મુંબઈમાં પેટ્રોલનો ભાવ 76.90 રૂપિયા પ્રતિ લીટર થઈ ગઈ છે જ્યારે ડીઝલની કિંમત 69.01 રૂપિયા પ્રતિ લીટર થઈ ગઈ છે . જણાવી દઈએ કે અગાઉ મંગળવારે પણ પેટ્રોલના ભાવમાં 13 પૈસાનો ભાવ વધારો ઝીંકાયો હતો , જ્યારે ડીઝલના ભાવમાં 19 પૈસા પ્રતિ લીટરે વધારો થયો હતો . જણાવી દઈએ કે આંતરરાષ્ટ્રીય માર્કેટમાં ક્રૂડ ઓઈલના ભાવમાં ઘટાડો જોવા મળ્યો છે , પરંતુ બ્રેન્ટ ક્રૂડના ભાવ હજુ પણ 62 ડોલર પ્રતિ બેરલથી વધુ છે અને ડબલ્યૂટીઆઈ પણ 53 ડોલર પ્રતિ બેરલ છે . આ કારણે જ પેટ્રોલ અને ડીઝલના ભાવમાં વધારો થઈ રહ્યો છે . નિષ્ણાંતોનું કહેવું છે કે ચીનની મંદીના રિપોર્ટ બાદ વૈશ્વિક અર્થવ્યવસ્થાની ગતિ ઘટવાની આશંકા છે , જે હિસાબે ક્રૂડ ઓઈલના ભાવમાં ઘટાડો નોંધાયો છે . માનવામાં આવી રહ્યું છે કે આગામી સમયમાં ભારતમાં પેટ્રોલ અને ડીઝલના ભાવમાં ખાસ રાહત નહિ મળે . પરપ્રાંતિયો પરની હિંસા મામલે મુખ્યમંત્રી રૂપાણી અને અલ્પેશ ઠાકોર વિરુદ્ધ FIR નોંધાશે